b'\n_START_ARTICLE_\nSfumato\n_START_PARAGRAPH_\nSfumato (i\xc5\xa1 ital\xc5\xb3 kalbos \xe2\x80\x9ei\xc5\xa1nykstantis\xe2\x80\x9c, nuo it. fumo \xe2\x88\x92 r\xc5\xabkas)\xc2\xa0\xe2\x80\x93 tapybos technika, kai spalvos ar tonai taip subtiliai vienijami, kad sunku atskirti, kada spalva ar tonas pereina vienas \xc4\xaf kit\xc4\x85. Leonardas da Vin\xc4\x8dis laikomas pirmuoju, meistri\xc5\xa1kai \xc4\xafvald\xc5\xbeiusiu \xc5\xa1i\xc4\x85 technik\xc4\x85. Giorgio Vasari Leonardo darbuose naudojam\xc4\x85 sfumato laik\xc4\x97 vienu po\xc5\xbeymi\xc5\xb3, atskirian\xc4\x8di\xc5\xb3 nauj\xc4\x85j\xc4\x85 dail\xc4\x99 (Brandusis renesansas) nuo ital\xc5\xb3 ankstyvojo renesanso (quattrocento) stilistikos. Tipiniais sfumato naudojimo pavyzd\xc5\xbeiais laikomi \xc5\xa1e\xc5\xa1\xc4\x97liai apie \xe2\x80\x9eMona Lizos\xe2\x80\x9c l\xc5\xabpas ir akis.'